ฮั่งเส็งปิดร่วง 280.71 จุด หลังราคาน้ำมันดิ่ง-วิตกเฟดขึ้นดบ.
ฮั่งเส็งปิดร่วง 280.71 จุด หลังราคาน้ำมันดิ่ง-วิตกเฟดขึ้นดบ.
9 มี.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งร่วงลง 280.71 จุด หรือ 1.18% ปิดวันนี้ที่ 23,501.56 จุด จากแรงขายหุ้นกลุ่มพลังงานและวัตถุดิบ โดยได้รับแรงกดดันจากราคาน้ำมันดิบที่ร่วงลงกว่า 5% ขณะเดียวกัน ตลาดยังวิตกกังวลหลังมีกระแสคาดการณ์เพิ่มขึ้นว่า ธนาคารกลางสหรัฐ (เฟด) จะปรับขึ้นอัตราดอกเบี้ยในเดือนนี้
นอกจากนี้ ฮั่งเส็งยังได้รับปัจจัยถ่วงหลังจากสำนักงานสถิติแห่งชาติจีน (NBS) เปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ ปรับตัวขึ้นน้อยกว่าตัวเลขคาดการณ์ของตลาด